The Pogues

The Pogues irlandar eta ingeles nahasketa duen musika taldea da. Batez ere irlandar musika herrikoia jo izan ohi dute, halere beste musika moten eragina asko nabarmentzen zaiei: punka, rocka eta jazza. 80. hamarkadaren hasieran Londoneko Kingcross auzoan sortu ziren.

Punkaren agerpenaren ondorengo urteetan sortu ziren, beharbada horrexegatik euren musika bi zati berdinetan punk musika eta irlandar musika herriokian erdibiturik dago. Taldearen hasierako eta jatorrizko izena Pogue Mahone zen, irlanderazko Póg Mo Thóin esaldiaren ingeles ahoskera, euskaraz Musukatu Ezak Nere Ipurdia esan nahi du, garaiko punk taldeen izenburu probokatzaileen antzera. Sorrerako taldeko hiru kideek (Jem Finer, Spider Stacy eta Shane MacGowan) irlandar musika inguruko diska zaharrak entzun ohi zituzten eta abesti herrikoi horien euren berezko bertsioak moldatzea erabaki zuten. Azkenik beren lehendabiziko diska argitaratu eta diskoetxeak beren aurreneko taldearen izena The Pogues soilera laburbiltzea derrigortu zituen.

Talde honek berehala sekulako festazale eta mozkorti ospea bereganatu zuen, musika giroan beren lekua egitea lortu zuten, ez euren musikarengatik bakarrik, baita kontzertuetan zehar sortzen ziren liskarrengatik eta taldeko kideek diskoetxearekin zituzten etengabeko hika-mikengatik. Beren abeslari eta buru zen Shane MacGowanen alkoholzaletasuna era arriskutsuan areagotzen ari zenez zenbait desintoxikazio zentruetan sarrarazi zuten, garai hau izango da euren diska ospetsuenak kaleratuko dituzten aldia, aldi oparo hau Hell's Ditch (1990) diska kaleratu arte iraun zuen.

1991an, Estatu Batuetarako musika biran joan ziren baino oraingo honetan Shane MacGowan gabe, taldetik kaleratua izan baitzen. Azken honek Shane MacGowan & The Popes taldearekin batera bere ibilbide musikal berria jorratuko du. Bestaldetik, The Poguesek The Clash britainiar musika talde mitikoaren abeslaria zen Joe Strummer abeslari-ohiaren gehiketa izango du. 1990. hamarkadan zehar "Spider" Stacy abeslari bezala dutelarik pare bat diska grabatuko dituzte, baina hamarkadaren erdialdera taldea banandu egingo da.

Diskografia

Estudioko bildumak 
 Red Roses for Me (1984)
 Rum, Sodomy, and the Lash (1985)
 If I Should Fall from Grace with God  (1987)
 Peace and Love (1989)
 Hell's Ditch (1990)
 Waiting for Herb (1993)
 Pogue Mahone (1996)

EP 
 Poguetry in Motion, (1986)
 Yeah Yeah Yeah Yeah Yeah , (1990)

Errekopilazio bildumak 
 The Best of the Pogues (1991)
 The Rest of The Best (1992)
 The Very Best Of The Pogues (2001)
 Streams of Whiskey: Live in Leysin, Switzerland 1991 (2002)
 The Ultimate Collection including Live at the Brixton Academy 2001 (2005)
 Just Look Them Straight In The Eye and Say... POGUE MAHONE!! (Antologia/Kanta arraroen kutxa) (2008)
 The Pogues in Paris: 30th Anniversary concert at the Olympia (2012)
 30 Years (2013)

VHS eta DVD 
 Live at The Town & Country Club London 1988 (VHS, 1988; DVD, 2003)
 Saturday Night Live Season 15, Episode 16 – "Rob Lowe/The Pogues" (1990)
 Poguevision (music video collection) (VHS, 1991; DVD, 2002)
 Completely Pogued (documentary) (VHS 1991; DVD, 2003 – as extra on Live at the Town & Country)
 The Pogues in Paris – 30th Anniversary (DVD, 2012)

Taldeko abestien sailkapena

Kanpo estekak 
 The Poguesen webgune ofiziala Ingelesez
 The Poguesen diskografia osoa  Ingelesez eta alemanez
 The Poguesen abestien gida Ingelesez
 The Poguesen zenbait bideo
 The Pogues myspace webgunean, bere abestiak entzun eta kontzertuetako bideoak ikus litezke

The Pogues